Auxiliante Domino placuit atque convenit inter Amalsen et Olifium ut aliquid de terris eorum inter se commutare deberent, quod ita fecerunt. Dedit Olifius de suo beneficio partibus Amalsei, ad suum proprium recipiendum, terram que subjacet in pago Divionense, in fine Proviacense, in loco qui dicitur Proviso; habet terminationes has, de uno latus, terra sanctorum Geminorum; et de alio latus, terra sancti Benigni; de ambis frontibus, strada publica pergit; et habet perticationes, in longum perticas agripennales XVII, pedales III; in ambis frontibus, perticam I: infra istas terminaciones vel perticationes, totum ad integrum commutavit Olifius Amalseo ad beneficium recipiendum. Similiter Amalseus dedit Olifio peciolam de terra que subjacet in pago Divionense, in fine Proviacense, in loco qui dicitur Proviso; Habet terminationes, de uno latus, terra sancti Martini; de alio latus, terra sancti Sigoni; de una fronte, Angalbertus tenet; de alia fronte, Teuduinus tenet; abet in longum perticas agripennales VIIII; in ambis frontibus perticas VIII; infra istas partitiones reddidit Amalsavus Olifio, et repromittunt inter se unusquisque de hoc quod accepit, par contra parem suum, quod nullam calumniam ulterius inferat vel suum repetat: quod si fecerit, auri untias II persolvat illi cui calumniam intulit; et hoc precamium inter ipsos factum omni tempore firmum et stabile permaneat, stipulatione subnixa. Actum Divion vico sancti Benigni publice. Signum Amalsavi, qui hanc venditionem fieri et firmare rogavit. S. Arlefredus presbiter. Adalmannus presbiter. Agenfredus. Siverannus. Rudricus. Sinannus. Vuarnierius. Vuandalmarus. Ego Vuarnerius clericus, scripsi et subscripsi, datavi die lunis, IIII nonas maii, anno VII regnante domino nostro Karolo rege.